22006A0530(01)



ACORD EURO-MEDITERANEAN

de instituire a unei asocieri între Comunitatea Europeană și statele membre ale acesteia, pe de o parte, și Republica Libaneză, pe de altă parte

REGATUL BELGIEI,

REGATUL DANEMARCEI,

REPUBLICA FEDERALĂ GERMANIA,

REPUBLICA ELENĂ,

REGATUL SPANIEI,

REPUBLICA FRANCEZĂ,

IRLANDA,

REPUBLICA ITALIANĂ,

MARELE DUCAT AL LUXEMBURGULUI,

REGATUL ȚĂRILOR DE JOS,

REPUBLICA AUSTRIA,

REPUBLICA PORTUGHEZĂ,

REPUBLICA FINLANDA,

REGATUL SUEDIEI,

REGATUL UNIT AL MARII BRITANII ȘI IRLANDEI DE NORD,

părți contractante la Tratatul de instituire a Comunității Europene, denumite în continuare „statele membre”, și

COMUNITATEA EUROPEANĂ, denumită în continuare „Comunitatea”,

pe de o parte, și

REPUBLICA LIBANEZĂ, denumită în continuare „Liban”,

pe de altă parte,

AVÂND ÎN VEDERE apropierea și interdependența pe care legăturile istorice și valorile comune le-au stabilit între Comunitate, statele membre ale acesteia și Liban;

AVÂND ÎN VEDERE dorința Comunității, a statelor membre și a Libanului de a consolida respectivele legături și de a stabili relații durabile, bazate pe reciprocitate, solidaritate, parteneriat și co-dezvoltare;

AVÂND ÎN VEDERE importanța pe care părțile o acordă principiilor Cartei Națiunilor Unite, în special respectarea drepturilor omului, a principiilor democratice și a libertății economice, care constituie însuși fundamentul asocierii;

AVÂND ÎN VEDERE evoluțiile recente de natură politică și economică înregistrate pe continentul european și în Orientul Mijlociu, precum și responsabilitățile comune care decurg din acestea în ceea ce privește stabilitatea, securitatea și prosperitatea regiunii euro-mediteraneene;

AVÂND ÎN VEDERE importanța pe care o prezintă, atât pentru Comunitate, cât și pentru Liban, liberul schimb, astfel cum este garantat prin Acordul General pentru Tarife și Comerț din 1994 (GATT) și prin celelalte acorduri multilaterale anexate la Tratatul de instituire a Organizației Mondiale a Comerțului (OMC);

AVÂND ÎN VEDERE diferența existentă între Liban și Comunitate în ceea ce privește dezvoltarea economică și socială și necesitatea de a consolida procesul de dezvoltare economică și socială în Liban;

CONFIRMÂND faptul că dispozițiile prezentului acord care intră sub incidența părții III titlul IV din Tratatul de instituire a Comunității Europene prevăd obligații pentru Regatul Unit și pentru Irlanda ca părți contractante distincte, și nu ca state membre ale Comunității, până când Regatul Unit sau Irlanda (după caz) notifică Libanului că ao devenit obligate ca parte a Comunității, în conformitate cu Protocolul privind poziția Regatului Unit și a Irlandei, anexat la Tratatul privind Uniunea Europeană și la Tratatul de instituire a Comunității Europene. Aceleași dispoziții se aplică Danemarcei, în conformitate cu Protocolul privind poziția Danemarcei anexat la tratatele menționate;

DORIND SĂ îndeplinească integral obiectivele asocierii dintre ele prin punerea în aplicare a dispozițiilor relevante din prezentul acord, cu scopul de a apropia nivelurile de dezvoltare economică și socială ale Comunității și ale Libanului;

CONȘTIENTE de importanța prezentului acord, care se bazează pe reciprocitatea de interese, concesii reciproce, cooperare și dialog;

DORIND SĂ stabilească un dialog politic permanent privind problemele bilaterale și internaționale de interes comun;

LUÂND ÎN CONSIDERARE dorința Comunității de a oferi Libanului un sprijin decisiv în eforturile sale de reconstrucție, reformă și adaptări economice, precum și dezvoltare socială;

DORIND SĂ instituie, să mențină și să intensifice o cooperare, susținută printr-un dialog permanent în domeniile economic, științific, tehnologic, social, cultural și audio-vizual, pentru a obține o mai bună înțelegere reciprocă;

CONVINSE că prezentul acord va crea un climat favorabil pentru relațiile economice, în special în ceea ce privește comerțul și investițiile între părți, factor indispensabil pentru reconstrucția economică, pentru programul de restructurare și pentru modernizarea tehnologică,

CONVIN DUPĂ CUM URMEAZĂ:

Articolul 1

(1) Se instituie o asociere între Comunitate și statele sale membre, pe de o parte, și Liban, pe de altă parte.

(2) Prezentul acord are următoarele obiective:

Articolul 2

Relațiile dintre părți, precum și toate dispozițiile prezentului acord se bazează pe respectarea principiilor democratice și a drepturilor fundamentale ale omului, proclamate în Declarația Universală a Drepturilor Omului, care inspiră politicile interne și externe ale părților și constituie un element esențial al prezentului acord.

TITLUL I

DIALOGUL POLITIC

Articolul 3

(1) Între părți se stabilește un dialog politic permanent. Acest dialog permite crearea unor legături durabile de solidaritate între parteneri, care vor contribui la prosperitatea, stabilitatea și securitatea din regiunea mediteraneană și vor instaura un climat de înțelegere și toleranță între culturi.

(2) Dialogul politic și cooperarea urmăresc în special:

Articolul 4

Dialogul politic acoperă toate aspectele de interes comun pentru părți, în special condițiile necesare pentru a asigura pacea și securitatea prin sprijinirea cooperării. De asemenea, dialogul urmărește să creeze noi forme de cooperare axate pe obiective comune.

Articolul 5

(1) Dialogul politic se desfășoară la intervale regulate și ori de câte ori este necesar, în special în următoarele forme:

(2) Se stabilește un dialog politic între Parlamentul European și Parlamentul Libanului.

TITLUL II

LIBERA CIRCULAȚIE A MĂRFURILOR PRINCIPII DE BAZĂ

Articolul 6

Comunitatea și Liban creează treptat o zonă de liber schimb pe o perioadă tranzitorie de maximum doisprezece ani de la data intrării în vigoare a prezentului acord, în conformitate cu următoarele dispoziții și cu dispozițiile Acordului General pentru Tarife și Comerț din 1994 și ale altor acorduri multilaterale privind comerțul cu mărfuri, anexate la Acordul de instituire a Organizației Mondiale a Comerțului (OMC), denumite în continuare „GATT”.

CAPITOLUL 1

Produse industriale

Articolul 7

Dispozițiile prevăzute în prezentul capitol se aplică produselor originare din Comunitate sau din Liban, prevăzute în capitolele 25-97 din Nomenclatura Combinată și din Tariful Vamal al Libanului, cu excepția produselor menționate în anexa 1.

Articolul 8

Produsele originare din Liban se importă în Comunitate cu scutire de taxe vamale și de taxe cu efect echivalent.

Articolul 9

(1) Taxele vamale și taxele cu efect echivalent aplicabile la importul în Liban al produselor originare din Comunitate se elimină treptat, în conformitate cu următorul calendar:

(2) În eventualitatea unor dificultăți grave legate de un anumit produs, calendarul stabilit la alineatul (1) poate fi revizuit de comun acord, de către Comitetul de asociere, înțelegându-se faptul că programul stabilit în calendarul pentru care s-a solicitat o revizuire nu poate fi prelungit pentru produsul în cauză mai mult decât perioada maximă de tranziție de doisprezece ani. În cazul în care Comitetul de asociere nu a luat o decizie în termen de treizeci de zile de la cererea Libanului de revizuire a calendarului, Liban poate suspenda provizoriu calendarul, pentru o perioadă de maximum un an.

(3) Pentru fiecare produs în cauză, taxa vamală de bază care trebuie redusă treptat în conformitate cu dispozițiile alineatului (1) este reprezentată de procentele prevăzute la articolul 19.

Articolul 10

Dispozițiile privind eliminarea taxelor vamale la import se aplică și taxelor vamale de natură fiscală.

Articolul 11

(1) Libanul poate adopta măsuri excepționale cu durată limitată care să deroge de la dispozițiile articolului 9, sub forma unei creșteri sau a unei reintroduceri a taxelor vamale.

(2) Respectivele măsuri se pot referi exclusiv la industrii noi sau la anumite sectoare în curs de restructurare sau care se confruntă cu dificultăți majore, în special în cazul în care respectivele dificultăți generează probleme sociale grave.

(3) Taxele vamale la import aplicabile în Liban produselor originare din Comunitate, introduse de măsurile menționate anterior, nu pot depăși 25 % din taxa ad valorem și păstrează o marjă preferențială pentru produsele originare din Comunitate. Valoarea totală a importurilor produselor care fac obiectul unor astfel de măsuri nu poate depăși 20 % din media anuală a importurilor totale de produse industriale originare din Comunitate și realizate în cursul ultimilor trei ani pentru care sunt disponibile statistici.

(4) Măsurile menționate se aplică pe o perioadă care nu depășește cinci ani, cu excepția cazului în care Comitetul de asociere autorizează o durată mai mare. Măsurile încetează să se aplice cel târziu la expirarea perioadei maxime de tranziție de doisprezece ani.

(5) Nu se pot introduce astfel de măsuri pentru un produs în cazul în care au trecut mai mult de trei ani de la eliminarea tuturor taxelor și restricțiilor cantitative sau a taxelor și măsurilor cu efect echivalent aplicabile respectivului produs.

(6) Libanul informează Comitetul de asociere cu privire la orice măsuri excepționale pe care intenționează să le adopte și, la cererea Comunității, se organizează consultări privind astfel de măsuri și sectoarele în care se aplică acestea, înainte de punerea lor în aplicare. La adoptarea unor astfel de măsuri, Libanul furnizează comitetului un calendar de eliminare a taxelor vamale introduse în temeiul prezentului articol. Un astfel de calendar prevede eliminarea treptată a taxelor în cauză în tranșe anuale egale, începând nu mai târziu de sfârșitul celui de-al doilea an de de la introducerea lor. Comitetul de asociere poate stabili un calendar diferit de cel menționat.

(7) Prin derogare de la dispozițiile alineatului (4), Comitetul de asociere poate, în mod excepțional, pentru a lua în considerare dificultățile implicate de înființarea unei noi industrii, să autorizeze Libanul să mențină măsurile deja adoptate în temeiul alineatului (1) pe o perioadă de maximum trei ani peste perioada de tranziție de doisprezece ani.

CAPITOLUL 2

Produse agricole, produse pescărești și produse agricole prelucrate

Articolul 12

Dispozițiile prevăzute în prezentul capitol se aplică produselor originare din Comunitate sau din Liban, încadrate la capitolele 1-24 din Nomenclatura Combinată și din Tariful Vamal al Libanului, precum și produselor enumerate în anexa 1.

Articolul 13

Comunitatea și Libanul stabilesc progresiv o mai mare liberalizare a comerțului reciproc cu produse agricole, produse pescărești și produse agricole prelucrate care sunt de interes pentru ambele părți.

Articolul 14

(1) Produsele agricole originare din Liban și enumerate în Protocolul nr. 1 sunt reglementate, la importul în Comunitate, de dispozițiile respectivului protocol.

(2) Produsele agricole originare din Comunitate și enumerate în Protocolul nr. 2 sunt reglementate, la importul în Liban, de dispozițiile respectivului protocol.

(3) Comerțul cu produse agricole prelucrate care intră sub incidența prezentului capitol sunt reglementate de dispozițiile stabilite de Protocolul nr. 3.

Articolul 15

(1) La cinci ani de la intrarea în vigoare a prezentului acord, Comunitatea și Libanul evaluează situația pentru a stabili măsurile care trebuie aplicate de Comunitate și de Liban la un an după revizuirea prezentului acord, în conformitate cu obiectivul stabilit la articolul 13.

(2) Fără a aduce atingere dispozițiilor alineatului (1) și luând în considerare volumul comerțului dintre părți cu produse agricole, produse pescărești și produse agricole prelucrate și, în special, de caracterul sensibil al acestui tip de produse, Comunitatea și Libanul examinează periodic, în cadrul Consiliului de asociere, produs cu produs și pe o bază ordonată și reciprocă, posibilitățile de a-și acorda concesii suplimentare.

Articolul 16

(1) În cazul în care se introduc norme specifice ca rezultat al aplicării politicilor lor agricole sau se modifică normele existente sau în cazul în care dispozițiile privind aplicarea politicilor lor agricole sunt modificate sau dezvoltate, partea interesată poate modifica dispozițiile prevăzute de prezentul acord în ceea ce privește produsele în cauză.

(2) Partea care efectuează astfel de modificări informează Comitetul de asociere cu privire la aceasta. La cererea celeilalte părți, Comitetul de asociere se reunește pentru a lua în considerare în mod corespunzător interesele celeilalte părți.

(3) În cazul în care Comunitatea sau Libanul, la aplicarea alineatului (1), modifică dispozițiile prezentului acord referitoare la produsele agricole, fiecare parte acordă importurilor originare din cealaltă parte un avantaj comparabil cu cel prevăzut de prezentul acord.

(4) Orice modificare a dispozițiilor prezentului acord face obiectul, la cererea celeilalte părți contractante, al unor consultări în cadrul Consiliului de asociere.

Articolul 17

(1) Cele două părți convin să coopereze pentru a reduce riscurile de fraudă în cursul aplicării dispozițiilor comerciale ale prezentului acord.

(2) Fără a aduce atingere celorlalte dispoziții ale prezentului acord, în cazul în care o parte consideră că deține suficiente elemente care dovedesc fie existența unei fraude, cum ar fi creșterea semnificativă a schimburilor comerciale cu produse ale unei părți cu cealaltă, depășindu-se astfel nivelul condițiilor economice, cum ar fi capacitățile normale de producție și de export, fie absența cooperării administrative prevăzute pentru controlul dovezilor de origine de către cealaltă parte, cele două părți inițiază de îndată consultări pentru a găsi o soluție adecvată. Până la găsirea unei soluții, partea în cauză este autorizată să adopte măsurile pe care le consideră necesare. În selectarea acestor măsuri, trebuie să se acorde prioritate celor care denaturează cel mai puțin funcționarea regimului prevăzut de prezentul acord.

CAPITOLUL 3

Dispoziții comune

Articolul 18

(1) Cu excepția cazului în care prezentul acord conține dispoziții contrare în acest sens, nu se introduc noi taxe vamale la import sau la export sau taxe cu efect echivalent în schimburile comerciale dintre Comunitate și Liban, iar cele deja aplicabile nu se măresc.

(2) Nu se introduc noi restricții cantitative sau măsuri cu efect echivalent la import, în schimburile comerciale între Comunitate și Liban.

(3) Restricțiile cantitative la import și măsurile cu efect echivalent aplicabile în cadrul comerțului dintre Liban și Comunitate se elimină de la intrarea în vigoare a prezentului acord.

(4) Comunitatea și Libanul nu aplică la exporturile dintre ele nici taxe vamale sau taxe cu efect echivalent și nici restricții cantitative sau măsuri cu efect echivalent.

Articolul 19

(1) Pentru fiecare produs în cauză, taxa vamală de bază care trebuie redusă succesiv în conformitate cu dispozițiile articolului 9 alineatul (1) este cea aplicată efectiv în relațiile cu Comunitatea la data încheierii negocierilor.

(2) În eventualitatea aderării Libanului la OMC, taxele aplicabile la import între părți vor fi echivalente cu taxele vamale consolidate prevăzute de OMC sau cu ratele inferioare aplicate efectiv după aderare. În cazul în care, după aderarea la OMC, se aplică o reducere tarifară pe o bază erga omnes, se aplică taxei reduse.

(3) Dispozițiile alineatului (2) se aplică oricărei reduceri tarifare aplicate erga omnes și introduse după data la care se încheie negocierile.

(4) Părțile își comunică între ele taxele aplicate la data încheierii negocierilor.

Articolul 20

La importul în Comunitate, produsele originare din Liban nu se bucură de un tratament mai favorabil decât cel aplicat de statele membre între ele.

Articolul 21

(1) Părțile se abțin să adopte măsuri sau practici interne de natură fiscală care să determine direct sau indirect o discriminare între produsele uneia dintre părți și produsele similare originare din cealaltă parte.

(2) Produsele exportate spre teritoriul uneia din părți nu pot beneficia de rambursarea impozitelor interne indirecte mai mari decât cuantumul impozitelor indirecte care le-au fost aplicate în mod direct sau indirect.

Articolul 22

(1) Prezentul acord nu interzice menținerea sau stabilirea unor uniuni vamale, unor zone de liber schimb sau a unor regimuri de trafic frontalier, în măsura în care acestea nu duc la modificarea regimului comercial prevăzut de prezentul acord.

(2) Părțile se consultă în cadrul Consiliului de asociere în ceea ce privește acordurile de stabilire a unor uniuni vamale sau zone de liber schimb și, după caz, în ceea ce privește alte probleme importante ce țin de politicile lor comerciale față de țările terțe. Astfel de consultări au loc în special în eventualitatea aderării unei țări terțe la Comunitate, pentru a garanta că se iau în considerare interesele reciproce ale Comunității și ale Libanului.

Articolul 23

În cazul în care una dintre părți constată practici de dumping în relațiile sale comerciale cu cealaltă parte în sensul articolului VI din Acordul General pentru Tarife și Comerț (GATT) 1994 și al legislației naționale în domeniu, aceasta poate lua măsurile adecvate împotriva practicilor respective, în conformitate cu Acordul OMC privind aplicarea articolului VI din GATT 1994 și cu legislația națională în domeniu.

Articolul 24

(1) Fără a aduce atingere dispozițiilor articolului 35, în relațiile dintre părți se aplică Acordul OMC privind subvențiile și măsurile compensatorii.

(2) Până la adoptarea normelor necesare menționate la articolul 35 alineatul (2), în cazul în care una dintre părți constată utilizarea de subvenții în relațiile sale comerciale cu cealaltă parte în sensul articolelor VI și XVI din GATT 1994 și al legislației naționale în domeniu, aceasta poate lua măsurile adecvate împotriva practicilor respective, în conformitate cu Acordul OMC privind subvențiile și măsurile compensatorii și cu propria legislație națională în domeniu.

Articolul 25

(1) Între părți se aplică dispozițiile articolului XIX din GATT 1994 și ale Acordului OMC privind salvgardările, precum și legislația internă în domeniu.

(2) Partea care dorește să aplice măsuri de salvgardare de tipul celor definite de dreptul internațional trebuie să furnizeze în prealabil Comitetului de asociere toate informațiile necesare pentru o examinare aprofundată a situației, pentru a găsi o soluție acceptabilă pentru părți.

Pentru a găsi o astfel de soluție, părțile organizează de îndată consultări în cadrul Comitetului de asociere. În cazul în care, în urma respectivelor consultări, părțile nu reușesc să ajungă la un acord în termen de treizeci de zile de la inițierea respectivelor consultări privind găsirea unei soluții pentru evitarea aplicării măsurilor de salvgardare, partea care intenționează să aplice măsurile respective poate pune în aplicare dispozițiile articolului XIX din GATT 1994 și ale Acordului OMC privind salvgardarea.

(3) La selectarea măsurilor de salvgardare în temeiul prezentului articol, părțile acordă prioritate acelor măsuri care afectează cel mai puțin realizarea obiectivelor prezentului acord.

(4) Măsurile de salvgardare sunt comunicate de îndată Comitetului de asociere și fac obiectul unor consultări periodice în cadrul acestuia, în special în vederea eliminării lor de îndată ce circumstanțele permit acest lucru.

Articolul 26

(1) În cazul în care respectarea dispozițiilor articolului 18 alineatul (4) determină:

și în cazul în care situațiile menționate anterior generează sau ar putea genera anumite dificultăți majore pentru partea exportatoare, respectiva parte poate adopta măsurile adecvate în condițiile și în conformitate cu procedurile stabilite la alineatul (2).

(2) Dificultățile care rezultă din situațiile prevăzute la alineatul (1) se notifică spre examinare Comitetului de asociere. Acesta poate adopta orice decizie utilă pentru a pune capăt dificultăților în cauză. În cazul în care nu adoptă o decizie în termen de treizeci de zile de la primirea notificării, partea exportatoare poate să aplice măsurile adecvate la exportul produsului în cauză. Măsurile nu trebuie să fie discriminatorii și se elimină din momentul în care condițiile existente nu mai justifică menținerea lor.

Articolul 27

Prezentul acord nu împiedică aplicarea unor interdicții sau restricții de import, export sau tranzit de mărfuri, justificate de rațiuni de moralitate publică, ordine publică sau securitate publică, protecție a sănătății și vieții persoanelor, animalelor sau plantelor, protecție a bogățiilor naționale cu valoare artistică, istorică sau arheologică sau protecție a proprietății intelectuale, industriale sau comerciale, și nici aplicarea reglementărilor privind aurul și argintul și conservarea resurselor naturale epuizabile. Cu toate acestea, interdicțiile sau restricțiile respective nu trebuie să reprezinte un mijloc de discriminare arbitrară sau o restricție mascată în relațiile comerciale dintre părți.

Articolul 28

Conceptul de „produse originare” în sensul aplicării dispozițiilor prezentului titlu și metodele de cooperare administrativă asociate acestora sunt stabilite de Protocolul nr. 4.

Articolul 29

Nomenclatura Combinată a mărfurilor se aplică clasificării mărfurilor care urmează să fie importate în Comunitate. Tariful Vamal al Libanului se aplică clasificării mărfurilor care urmează să fie importate în Liban.

TITLUL III

DREPTUL DE STABILIRE ȘI PRESTAREA DE SERVICII

Articolul 30

(1) Tratamentul acordat de una dintre părți celeilalte în ceea ce privește dreptul de stabilire și de a presta servicii se bazează pe angajamentele asumate de fiecare dintre părți și pe alte obligații care le revin în temeiul Acordului general privind comerțul cu servicii (GATS). Prezenta dispoziție produce efecte începând cu data aderării definitive a Libanului la OMC.

(2) Libanul se angajează să furnizeze Comunității Europene și statelor sale membre o listă de angajamente specifice privind serviciile, elaborată în conformitate cu articolul XX din GATS, de îndată ce se finalizează lista respectivă.

(3) Părțile se angajează să ia în considerare dezvoltarea dispozițiilor menționate anterior, în sensul încheierii unui „acord de integrare economică” de tipul celui definit la articolul V din GATS.

(4) Obiectivul menționat la alineatul (3) face obiectul unei prime examinări de către Consiliul de asociere la un an după intrarea în vigoare a prezentului acord.

(5) Între data intrării în vigoare a prezentului acord și data aderării Libanului la OMC, părțile evită să adopte măsuri sau să inițieze acțiuni care ar face condițiile de prestare a serviciilor de către furnizorii comunitari sau libanezi de servicii mai discriminatorii decât cele existente la data intrării în vigoare a prezentului acord.

(6) În sensul prezentului titlu, se definesc următorii termeni:

„persoană juridică” desemnează o societate sau o filială, înființată în conformitate cu legislația unui stat membru al Comunității sau în conformitate cu legislația Libanului și care are sediul social, administrația centrală sau locul principal de desfășurare a activității în Comunitate sau, respectiv, pe teritoriul Libanului. În cazul în care persoana juridică nu are decât sediul social sau administrația centrală în Comunitate sau pe teritoriul Libanului, aceasta nu este considerată o persoană juridică din Comunitate sau din Liban decât în cazul în care activitatea sa are o legătură reală și continuă cu economia Comunității sau a Libanului;

TITLUL IV

PLĂȚI, CAPITALURI, CONCURENȚĂ ȘI ALTE DISPOZIȚII ECONOMICE

CAPITOLUL 1

Plăți curente și circulația capitalurilor

Articolul 31

În cadrul dispozițiilor prezentului acord și sub rezerva dispozițiilor articolelor 33 și 34, între Comunitate și Liban nu va exista nici o restricție pentru circulația capitalurilor și nici o discriminare bazată pe naționalitate sau pe locul de reședință ale resortisanților lor și nici bazată pe locul în care se investesc capitalurile.

Articolul 32

Nu se impune nici o restricție a plăților curente aferente circulației bunurilor, a persoanelor, a serviciilor sau a capitalurilor în cadrul prezentului acord.

Articolul 33

(1) Sub rezerva altor dispoziții ale prezentului acord sau a altor obligații internaționale ale Comunității și ale Libanului, articolele 31 și 32 nu împiedică aplicarea restricțiilor existente între ele la data intrării în vigoare a prezentului acord în ceea ce privește circulația capitalurilor între ele atunci când este vorba despre investiții directe cum sunt plasamentele imobiliare, stabilirea, prestarea de servicii financiare sau admiterea valorilor mobiliare pe piața de capital.

(2) Cu toate acestea, transferul în străinătate al investițiilor realizate în Liban de persoane rezidente în Comunitate sau realizate în Comunitate de persoane rezidente în Liban, precum și profiturile obținute din acestea, nu sunt afectate de prezenta dispoziție.

Articolul 34

În cazul în care unul sau mai multe state membre ale Comunității sau Libanul se confruntă cu dificultăți grave în privința balanței de plăți sau cu un risc de apariție a unor astfel de dificultăți, Comunitatea sau Libanul, după caz, pot, în conformitate cu condițiile stabilite în temeiul Acordului General pentru Tarife și Comerț și în temeiul articolelor VIII și XIV din statutul Fondului Monetar Internațional, să adopte măsuri restrictive la plățile curente, în cazul în care acestea sunt strict necesare. Comunitatea sau Libanul, după caz, informează de îndată cealaltă parte cu privire la aceasta și îi prezintă cât de repede posibil un calendar de eliminare a măsurilor în cauză.

CAPITOLUL 2

Concurență și alte probleme economice

Articolul 35

(1) Sunt incompatibile cu buna funcționare a prezentului acord, în măsura în care pot afecta comerțul dintre Comunitate și Liban:

(2) Părțile își aplică fiecare propria legislație în domeniul concurenței și fac schimb de informații, în limitele autorizate de obligația de a respecta datele cu caracter confidențial. Normele necesare pentru cooperarea la punerea în aplicare a alineatului (1) sunt adoptate de Comitetul de asociere în termen de cinci ani de la data intrării în vigoare a prezentului acord.

(3) În cazul în care Comunitatea sau Libanul consideră că o anumită practică este incompatibilă cu dispozițiile alineatului (1), iar o astfel de practică aduce sau riscă să aducă prejudicii grave intereselor celeilalte părți, partea în cauză poate să adopte măsurile adecvate după o consultare cu Comitetul de asociere sau după treizeci de zile lucrătoare de la solicitarea consultării.

Articolul 36

Statele membre și Libanul ajustează treptat, fără să aducă atingere angajamentelor lor în temeiul GATT, toate monopolurile de stat cu caracter comercial, astfel încât să poată garanta că, până la sfârșitul celui de-al cincilea an de la data intrării în vigoare a prezentului acord, nu mai există discriminări în ceea ce privește condițiile de aprovizionare și comercializare a mărfurilor între resortisanții statelor membre și cei ai Libanului. Comitetul de asociere este informat cu privire la măsurile adoptate în vederea punerii în aplicare a obiectivului respectiv.

Articolul 37

În ceea ce privește întreprinderile publice și întreprinderile cărora li s-au acordat drepturi speciale sau exclusive, Consiliul de asociere se asigură, din al cincilea an după intrarea în vigoare a prezentului acord, că nu se adoptă și nu se menține nici o măsură care să denatureze comerțul între Comunitate și Liban într-un mod care contravine intereselor părților. Prezenta dispoziție nu trebuie să împiedice îndeplinirea în drept sau în fapt a sarcinilor specifice atribuite întreprinderilor.

Articolul 38

(1) În conformitate cu dispozițiile prezentului articol și ale anexei 2, părțile asigură o protecție adecvată și eficientă a drepturilor de proprietate intelectuală, industrială și comercială, în conformitate cu cele mai ridicate standarde internaționale, inclusiv mijloacele efective de aplicare a acestor drepturi.

(2) Părțile evaluează periodic punerea în aplicare a prezentului articol și a anexei 2. În cazul în care apar dificultăți care afectează comerțul și care sunt legate de drepturile de proprietate intelectuală, fiecare parte poate solicita consultări urgente pentru a identifica soluții satisfăcătoare pentru ambele părți.

Articolul 39

(1) Părțile își stabilesc drept obiectiv o liberalizare reciprocă și treptată a contractelor de achiziții publice.

(2) Consiliul de asociere adoptă măsurile necesare pentru punerea în aplicare a dispozițiilor alineatului (1).

TITLUL V

COOPERARE ECONOMICĂ ȘI SECTORIALĂ

Articolul 40

Obiective

(1) Cele două părți stabilesc împreună strategiile și modalitățile necesare pentru realizarea cooperării în domeniile prezentului titlu.

(2) Părțile se angajează să consolideze cooperarea economică dintre ele, în interes reciproc și în spiritul parteneriatului care inspiră prezentul acord.

(3) Cooperarea economică are drept obiectiv susținerea acțiunii Libanului de dezvoltare economică și socială durabilă.

Articolul 41

Sferă de aplicare

(1) Cooperarea este orientată în primul rând spre ariile de activitate afectate de consecințele constrângerilor și dificultăților interne sau de procesul global de liberalizare al economiei libaneze, în special de liberalizarea comerțului dintre Liban și Comunitate.

(2) În mod similar, cooperarea se concentrează pe domenii care ar putea facilita apropierea economiilor Comunității și Libanului, în special pe cele care vor genera creștere și noi locuri de muncă.

(3) Conservarea mediului și a echilibrului ecologic constituie o componentă centrală a diverselor domenii de cooperare economică.

(4) Părțile pot stabili prin acord alte domenii de cooperare economică, neincluse la prezentul titlu.

Articolul 42

Metode și modalități

Cooperarea economică este pusă în aplicare în special prin:

Articolul 43

Educație și formare profesională

Cooperarea urmărește:

Articolul 44

Cooperare științifică, tehnică și tehnologică

Cooperarea este menită:

Articolul 45

Mediu

(1) Părțile încurajează cooperarea în ceea ce privește prevenirea deteriorării mediului, controlul poluării și asigurarea utilizării raționale a resurselor naturale, pentru a asigura o dezvoltare durabilă.

(2) Cooperarea se concentrează în special pe următoarele aspecte:

Articolul 46

Cooperare industrială

Cooperarea are următoarele obiective:

Articolul 47

Promovarea și protejarea investițiilor

(1) Cooperarea urmărește creșterea fluxului de capital, de expertiză și de tehnologie spre Liban, în special prin:

(2) Cooperarea se poate extinde la elaborarea și punerea în aplicare a unor proiecte care demonstrează achiziționarea și utilizarea efectivă a tehnologiilor de bază, aplicarea normelor, dezvoltarea resurselor umane și crearea de locuri de muncă la nivel local.

Articolul 48

Cooperarea în materie de standardizare și de evaluare a conformității

Cooperarea are drept obiective:

Articolul 49

Apropiere legislativă

Părțile depun eforturi pentru a-și armoniza între ele legislațiile, cu scopul de a facilita punerea în aplicare a prezentului acord.

Articolul 50

Servicii financiare

Cooperarea urmărește armonizarea normelor și a standardelor comune, în domenii care includ:

Articolul 51

Agricultură și pescuit

Cooperarea are drept obiective:

Articolul 52

Transport

Obiectivele cooperării sunt următoarele:

Articolul 53

Societatea informațională și telecomunicațiile

(1) Părțile recunosc faptul că tehnologiile de informare și de comunicații constituie un element cheie al societății moderne, esențial pentru dezvoltarea economică și socială și reprezintă o piatră de temelie pentru noua societate informațională.

(2) Cooperarea în acest domeniu este orientată în special către:

Articolul 54

Energie

Obiectivele cooperării sunt în special următoarele:

Articolul 55

Turism

Cooperarea în acest domeniu urmărește în special:

Articolul 56

Cooperare vamală

(1) Părțile dezvoltă cooperarea vamală pentru a asigura respectarea dispozițiilor comerciale. În acest scop, acestea inițiază un dialog privind problemele vamale.

(2) Cooperarea se concentrează, în special, pe următoarele obiective:

(3) Fără a aduce atingere altor forme de cooperare prevăzute de prezentul acord, în special în domeniul combaterii drogurilor și al spălării banilor, autoritățile administrative ale părților contractante își acordă asistență reciprocă în conformitate cu dispozițiile Protocolului nr. 5.

Articolul 57

Cooperarea în domeniul statistic

Cooperarea urmărește o armonizare a metodelor utilizate de părți și exploatarea datelor statistice, inclusiv băncile de date, legate de toate domeniile reglementate de prezentul acord și pentru care se pot elabora statistici.

Articolul 58

Protecția consumatorului

Cooperarea în acest domeniu ar trebui să vizeze compatibilizarea sistemelor de protecție a consumatorului din Comunitate și din Liban și, în măsura posibilului, trebuie să implice:

Articolul 59

Cooperarea în materie de consolidare a instituțiilor și a statului de drept

Părțile reamintesc importanța statului de drept și a funcționării adecvate a instituțiilor la toate nivelurile administrative în general, în special a celor însărcinate cu aplicarea legii, și a aparatului judiciar. Un sistem judiciar independent și eficient și o profesie juridică calificată sunt de o importanță deosebită în acest context.

Articolul 60

Spălarea banilor

(1) Părțile sunt de acord cu necesitatea de a depune eforturi și de a coopera cu scopul de preveni ca sistemele lor financiare să fie utilizate pentru spălarea banilor rezultați din activități infracționale în general și, în special, din traficul de droguri.

(2) Cooperarea în acest domeniu poate include asistență administrativă și tehnică cu scopul de a adopta și de a pune în aplicare în mod rațional standarde eficiente de combatere a spălării banilor, în conformitate cu standardele internaționale.

Articolul 61

Prevenirea și combaterea crimei organizate

(1) Părțile convin să coopereze în scopul prevenirii și combaterii crimei organizate, în special în următoarele domenii: traficul de persoane; exploatarea sexuală; corupția; falsificarea instrumentelor financiare; traficul ilicit de produse interzise, contrafăcute sau piratate și tranzacțiile ilegale care privesc, în special, deșeurile industriale sau materialele radioactive; traficul de arme de foc și de explozivi; criminalitatea informatică; furtul de automobile.

(2) Părțile cooperează îndeaproape pentru a pune în aplicare mecanismele și standardele adecvate.

(3) Cooperarea tehnică și administrativă în acest domeniu va include formarea profesională și creșterea eficienței autorităților și organismelor responsabile pentru combaterea și prevenirea criminalității, precum și elaborarea unor măsuri de prevenire a criminalității.

Articolul 62

Cooperarea în domeniul drogurilor ilicite

(1) În limitele competențelor lor și a prerogativelor specifice, părțile cooperează pentru a asigura o abordare echilibrată și integrată a problemei drogurilor. Politicile și acțiunile desfășurate în materie de combatere a toxicomaniei urmăresc să reducă oferta, traficul și cererea de droguri ilicite, precum și să controleze mai eficient precursorii acestora.

(2) Părțile stabilesc împreună metodele de cooperare necesare pentru atingerea acestor obiective. Operațiunile întreprinse se bazează pe principii generale inspirate din cele cinci principii fundamentale aprobate cu ocazia Reuniunii Speciale a Adunării Generale a Organizației Națiunilor Unite privind drogurile din 1998 (UNGASS).

(3) Cooperarea dintre părți poate implica asistența tehnică și administrativă, în special în domeniile următoare: elaborarea de legislații și politici naționale, crearea de instituții și de centre de informare, pregătirea personalului, cercetarea în materie de droguri și prevenirea deturnării precursorilor utilizați pentru fabricarea ilicită a drogurilor. Părțile pot să convină asupra includerii altor domenii.

TITLUL VI

COOPERAREA ÎN DOMENIUL SOCIAL ȘI CULTURAL

CAPITOLUL 1

Dialogul și cooperarea în domeniul social

Articolul 63

Cele două părți stabilesc împreună modalitățile necesare pentru realizarea cooperării în domeniile de la prezentul titlu.

Articolul 64

(1) Părțile desfășoară un dialog permanent privind orice problemă socială care este de interes pentru ele.

(2) Un astfel de dialog este utilizat pentru a identifica modalitățile de realizare a progreselor în domeniul circulației lucrătorilor, egalității tratamentului și integrării sociale a cetățenilor libanezi și ai Comunității care sunt rezidenți legali pe teritoriile țărilor gazdă.

(3) Dialogul se referă mai ales la următoarele probleme:

Articolul 65

(1) În vederea consolidării cooperării dintre părți în domeniul social, se desfășoară proiecte și programe în domeniile de interes pentru părți, inclusiv:

(2) Părțile inițiază un dialog privind toate aspectele de interes comun, în special privind problemele sociale precum șomajul, reabilitarea persoanelor cu dizabilități, tratamentul egal între bărbați și femei, relațiile de muncă, formarea profesională, securitatea și sănătatea la locul de muncă.

Articolul 66

Programele de cooperare se pot desfășura prin acțiuni de coordonare între statele membre și organizațiile internaționale relevante.

CAPITOLUL 2

Cooperarea în domeniul cultural, al mijloacelor audiovizuale de informare în masă și al informației

Articolul 67

(1) Părțile convin să promoveze cooperarea culturală în domeniile de interes comun și într-un spirit de respect reciproc al culturilor lor. Acestea stabilesc un dialog durabil în domeniul cultural. Respectiva cooperare urmărește să promoveze, în special:

(2) În domeniul mijloacelor audiovizuale de informare în masă, cooperarea urmărește să favorizeze cooperarea din domenii cum sunt coproducția și formarea. Părțile caută modalități de încurajare a participării Libanului la inițiativele comunitare din acest sector.

(3) Părțile convin că programele culturale existente în Comunitate și în unul sau mai multe dintre statele membre, precum și alte activități de interes reciproc, pot fi extinse la Liban.

(4) Părțile depun eforturi, de asemenea, pentru a promova o cooperare culturală cu caracter comercial, în special prin proiecte comune (producție, investiții și comercializare), stagii de formare profesională și schimburi de informații.

(5) La definirea proiectelor și programelor de cooperare și a activităților conexe, părțile acordă o atenție deosebită tinerilor, mijloacelor de expresie, chestiunilor legate de protecția patrimoniului, difuzarea culturii și a mijloacelor de comunicare scrise și audiovizuale.

(6) Cooperarea se aplică în conformitate cu metodele prevăzute la articolul 42.

CAPITOLUL 3

Cooperarea în domeniul prevenirii și controlului imigrației ilegale

Articolul 68

(1) Părțile convin să coopereze pentru a preveni și a controla imigrația ilegală. În acest scop:

Statele membre și Libanul furnizează, de asemenea, resortisanților lor actele de identitate necesare în acest scop.

(2) În ceea ce privește statele membre ale Uniunii Europene, obligația prevăzută de prezentul articol se aplică doar în ceea ce privește persoanele care trebuie să fie considerate resortisanți ai lor în scopurile urmărite de Comunitate în conformitate cu Tratatul de instituire a Comunității Europene.

(3) În ceea ce privește Libanul, obligația prevăzută de prezentul articol nu se aplică decât persoanelor considerate resortisanți libanezi în conformitate cu sistemul juridic libanez și cu toate legile pertinente referitoare la cetățenie.

Articolul 69

(1) După intrarea în vigoare a prezentului acord, părțile negociază și încheie, la cererea uneia dintre ele, acorduri bilaterale care reglementează obligațiile specifice referitoare la readmisia resortisanților lor. Respectivele acorduri prevăd, de asemenea, în cazul în care una dintre părți consideră acest lucru necesar, dispoziții de readmisie a resortisanților din țări terțe. Acestea definesc categoriile de persoane reglementate de respectivele dispoziții, precum și modalitățile de readmisie.

(2) Libanul poate primi o asistență financiară și tehnică adecvată pentru punerea în aplicare a acordurilor în cauză.

Articolul 70

Consiliul de asociere examinează care sunt celelalte eforturi conjugate care ar putea fi convenite pentru a preveni și a controla imigrația ilegală.

TITLUL VII

COOPERARE FINANCIARĂ

Articolul 71

(1) Pentru a realiza integral obiectivele prezentului acord, se instituie o cooperare financiară cu Libanul, după procedurile adecvate și pe baza resurselor financiare adecvate.

(2) Respectivele proceduri se adoptă prin acord reciproc între părți, cu ajutorul celor mai adecvate instrumente, după intrarea în vigoare a prezentului acord.

(3) Pe lângă domeniile reglementate de titlurile V și VI din prezentul acord, cooperarea se aplică următoarelor aspecte:

Articolul 72

În cadrul instrumentelor comunitare destinate să sprijine programele de ajustare structurală în țările mediteraneene, în strânsă coordonare cu autoritățile libaneze și cu ceilalți participanți, în special cu instituțiile financiare internaționale, Comunitatea examinează modalitățile adecvate pentru sprijinirea politicilor structurale ale Libanului care urmăresc să restabilească echilibrul financiar în privința tuturor aspectelor sale fundamentale și să creeze un mediu economic propice accelerării creșterii, urmărind îmbunătățirea bunăstării sociale.

Articolul 73

Pentru a asigura o abordare coordonată în tratarea oricărei probleme macroeconomice sau financiare excepționale care ar putea rezulta din aplicarea progresivă a dispozițiilor prezentului acord, părțile monitorizează îndeaproape dezvoltarea comerțului și a relațiilor financiare dintre Comunitate și Liban în cadrul dialogului economic regulat prevăzut la titlul V.

TITLUL VIII

DISPOZIȚII INSTITUȚIONALE, GENERALE ȘI FINALE

Articolul 74

(1) Se înființează un Consiliu de asociere care se reunește la nivel ministerial, ori de câte ori este necesar, la inițiativa președintelui său și în conformitate cu condițiile stabilite în regulamentul său de procedură.

(2) Consiliul de asociere examinează toate aspectele importante apărute în cadrul prezentului acord, precum și orice alte chestiuni bilaterale sau internaționale de interes comun.

Articolul 75

(1) Consiliul de asociere este compus, pe de o parte, din membri ai Consiliului Uniunii Europene și din membri ai Comisiei Comunităților Europene și, pe de altă parte, din membri ai guvernului Libanului.

(2) Membrii Consiliului de asociere pot dispune să fie reprezentați în conformitate cu dispozițiile regulamentului său de procedură.

(3) Consiliul de asociere își adoptă regulamentul de procedură.

(4) Președinția Consiliului de asociere este exercitată pe rând de un membru al Consiliului Uniunii Europene, respectiv de un membru al guvernului Libanului, în conformitate cu dispozițiile stabilite în regulamentul său de procedură.

Articolul 76

(1) În vederea realizării obiectivelor stabilite de prezentul acord și în cazurile prevăzute de acesta, Consiliul de asociere are putere de decizie.

(2) Deciziile luate sunt obligatorii pentru părți, care iau măsurile necesare pentru punerea în aplicare a deciziilor respective. Consiliul de asociere poate, de asemenea, să formuleze recomandări adecvate.

(3) Consiliul de asociere adoptă decizii și formulează recomandări prin acordul părților.

Articolul 77

(1) Sub rezerva competențelor conferite Consiliului de asociere, se instituie un Comitet de asociere, care este responsabil de punerea în aplicare a prezentului acord.

(2) Consiliul de asociere poate delega Comitetului de asociere, integral sau parțial, oricare dintre competențele sale.

Articolul 78

(1) Comitetul de asociere, care se reunește la nivel de funcționari, este format din reprezentanți ai membrilor Consiliului Uniunii Europene și ai Comisiei Comunităților Europene, pe de o parte, și din reprezentanți ai guvernului Libanului, pe de altă parte.

(2) Comitetul de asociere își adoptă regulamentul de procedură.

(3) Comitetul de asociere se reunește alternativ în Comunitate și în Liban.

Articolul 79

(1) Comitetul de asociere are competența de a lua decizii în vederea gestionării prezentului acord, precum și în acele domenii în care Consiliul de asociere i-a delegat competențele sale.

(2) Deciziile Consiliului de asociere se adoptă prin acordul părților și sunt obligatorii pentru părți, care iau măsurile necesare pentru punerea în aplicare a respectivelor decizii.

Articolul 80

Consiliul de asociere poate decide să înființeze orice grup de lucru sau organism necesar pentru punerea în aplicare a prezentului acord. Consiliul de asociere stabilește mandatul acestor grupuri de lucru sau organisme care îi sunt subordonate.

Articolul 81

Consiliul de asociere adoptă măsurile adecvate pentru a facilita cooperarea și relațiile între Parlamentul European și Parlamentul libanez, precum și între Comitetul Economic și Social al Comunității și instituția corespunzătoare din Liban.

Articolul 82

(1) Fiecare dintre părți poate sesiza Consiliul de asociere cu privire la orice litigiu legat de aplicarea sau de interpretarea prezentului acord.

(2) Consiliul de asociere poate soluționa litigiul prin adoptarea unei decizii.

(3) Fiecare parte este obligată să adopte măsurile necesare pentru executarea deciziei menționate la alineatul (2).

(4) În cazul în care litigiul nu poate fi soluționat în conformitate cu alineatul (2), fiecare parte poate notifica celeilalte desemnarea unui arbitru; cealaltă parte trebuie să numească un al doilea arbitru în termen de două luni. Pentru aplicarea prezentei proceduri, Comunitatea și statele membre sunt considerate ca reprezentând o singură parte la litigiu.

Consiliul de asociere desemnează un al treilea arbitru.

Deciziile arbitrilor se adoptă cu majoritate de voturi.

Fiecare parte la litigiu trebuie să adopte măsurile necesare pentru punerea în aplicare a deciziei arbitrilor.

Articolul 83

Nici o dispoziție din prezentul acord nu interzice unei părți contractante să ia toate măsurile:

Articolul 84

În domeniile care intră în sfera de aplicare a prezentului acord și fără a aduce atingere dispozițiilor speciale prevăzute în prezentul acord:

Articolul 85

În ceea ce privește fiscalitatea directă, nici o dispoziție a prezentului acord nu are drept efect:

Articolul 86

(1) Părțile iau toate măsurile generale sau speciale necesare pentru a-și îndeplini obligațiile ce le revin în temeiul prezentului acord. Părțile urmăresc îndeplinirea obiectivelor prevăzute de prezentul acord.

(2) În cazul în care una dintre părți consideră că cealaltă parte nu și-a îndeplinit una dintre obligațiile impuse de prezentul acord, aceasta poate lua măsurile adecvate. Înainte de a lua o măsură în acest sens, partea în cauză trebuie, cu excepția unui caz de urgență specială, să furnizeze Consiliului de asociere toate informațiile relevante necesare pentru o examinare aprofundată a situației, în vederea găsirii unei soluții acceptabile pentru ambele părți.

(3) În alegerea măsurilor adecvate menționate la alineatul (2), se acordă prioritate acelor măsuri care afectează cel mai puțin funcționarea prezentului acord. Părțile convin, de asemenea, asupra faptului că măsurile sunt adoptate cu respectarea dreptului internațional și că sunt proporționale cu încălcarea acordului.

Măsurile respective se notifică de îndată Consiliului de asociere și fac obiectul unor consultări în cadrul acestuia, în cazul în care cealaltă parte solicită acest lucru.

Articolul 87

Anexele 1 și 2 și Protocoalele nr. 1-5 fac parte integrantă din prezentul acord.

Articolul 88

În sensul prezentului acord, prin „părți” se înțelege, pe de o parte, Comunitatea sau statele membre ale acesteia, ori Comunitatea și statele membre ale acesteia, în conformitate cu competențele fiecăreia dintre ele, și, pe de altă parte, Libanul.

Articolul 89

(1) Prezentul acord se încheie pe perioadă nelimitată.

(2) Fiecare dintre părți poate denunța prezentul acord printr-o notificare adresată celeilalte părți. Acordul încetează să se aplice după șase luni de la data unei astfel de notificări.

Articolul 90

Prezentul acord se aplică, pe de o parte, teritoriilor în care se aplică Tratatul de instituire a Comunității Europene și în condițiile prevăzute de respectivul tratat și, pe de altă parte, teritoriului Libanului.

Articolul 91

Prezentul acord este redactat în dublu exemplar, în limbile arabă, daneză, engleză, franceză finlandeză, germană, greacă, italiană, olandeză, portugheză, spaniolă și suedeză, fiecare dintre aceste texte fiind egal autentice. Acordul se depune pe lângă Secretariatul General al Consiliului Uniunii Europene.

Articolul 92

(1) Prezentul acord se aprobă de către părți în conformitate cu propriile lor proceduri.

(2) Prezentul acord intră în vigoare în prima zi a celei de-a doua luni de la data la care părțile și-au notificat reciproc îndeplinirea procedurilor menționate la alineatul (1).

(3) De la data intrării sale în vigoare, prezentul acord înlocuiește Acordul de cooperare între Comunitatea Economică Europeană și Republica Libaneză, precum și Acordul între statele membre ale Comunității Europene a Cărbunelui și Oțelului și Liban, semnate la Bruxelles, la 3 mai 1977.

Articolul 93

Acord interimar

În cazul în care, până la îndeplinirea procedurilor necesare pentru intrarea în vigoare a prezentului acord, dispozițiile anumitor părți la acord, în special cele referitoare la libera circulație a mărfurilor, sunt puse în aplicare prin intermediul unui acord interimar între Comunitate și Liban, părțile convin că, în aceste circumstanțe și în sensul Titlurilor II și IV din prezentul acord, al Anexelor 1 și 2 și al Protocoalelor nr. 1-5, prin „data intrării în vigoare a prezentului acord” se înțelege data intrării în vigoare a Acordului interimar în ceea ce privește obligațiile conținute în respectivele articole, anexe și protocoale.

Съставено в Люксембург на седемнадесети юни две хиляди и втора година.

Hecho en Luxemburgo, el diecisiete de junio de dos mil dos.

Udfærdiget i Luxembourg den syttende juni to tusind og to.

Geschehen zu Luxemburg am siebzehnten Juni zweitausendundzwei.

Έγινε στο Λουξεμβούργο, στις δέκα εφτά Ιουνίου δύο χιλιάδες δύο.

Done at Luxembourg on the seventeenth day of June in the year two thousand and two.

Fait à Luxembourg, le dix-sept juin deux mille deux.

Fatto a Lussemburgo, addì diciassette giugno duemiladue.

Gedaan te Luxemburg, de zeventiende juni tweeduizendtwee.

Feito no Luxemburgo, em dezassete de Junho de dois mil e dois.

Tehty Luxemburgissa seitsemäntenätoista päivänä kesäkuuta vuonna kaksituhattakaksi.

Som skedde i Luxemburg den sjuttonde juni tjugohundratvå.

Pour le Royaume de Belgique Voor het Koninkrijk België Für das Königreich Belgien Cette signature engage également la Communauté française, la Communauté flamande, la Communauté germanophone, la Région wallonne, la Région flamande et la Région de Bruxelles-Capitale. Deze handtekening verbindt eveneens de Vlaamse Gemeenschap, de Franse Gemeenschap, de Duitstalige Gemeenschap, het Vlaamse Gewest, het Waalse Gewest en het Brussels Hoofdstedelijk Gewest. Diese Unterschrift bindet zugleich die Deutschsprachige Gemeinschaft, die Flämische Gemeinschaft, die Französische Gemeinschaft, die Wallonische Region, die Flämische Region und die Region Brüssel-Hauptstadt.

På Kongeriget Danmarks vegne

Für die Bundesrepublik Deutschland

Για την Ελληνική Δημοκρατία

Por el Reino de España

Pour la République française

Thar cheann Na hÉireann For Ireland

Per la Repubblica italiana

Pour le Grand-Duché de Luxembourg

Voor het Koninkrijk der Nederlanden

Für die Republik Österreich

Pela República Portuguesa

Suomen tasavallan puolesta För Republiken Finland

För Konungariket Sverige

For the United Kingdom of Great britain and Northern Ireland